जिले में स्थापित मार्किंग सेंटरों का डीईओ ने किया निरीक्षण
डीईओसुरेश अरोड़ा ने बुधवार को पांचवीं कक्षा के इवेल्यूएशन सिस्टम के तहत ली गई परीक्षाओं के चेकिंग सेंटरों का दौरा किया। अरोड़ा ने बताया कि जिले के 11 ब्लॉकों में चेकिंग सेंटर बनाए गए हैं जिनमें 225 अध्यापकों की ड्यूटी मार्किंग करने की लगाई गई है। सेंटर हेड टीचर अटारी अमृतपाल सिंह बराड़ को नोडल अधिकारी नियुक्त किया गया है। अरोड़ा ने ब्लॉक फिरोजपुर-1, फिरोजपुर-2 और फिरोजपुर-3 में बनाए गए मार्किंग सेंटरों का निरीक्षण किया। ब्लॉक प्राइमरी शिक्षा अधिकारी निर्मल कांता, डीआरपी महिन्द्र सिंह, एपीसी सरबजीत सिंह और एमआईएस कोआर्डिनेटर पवन कुमार उनके साथ थे। जिले में कुल 9149 विद्यार्थियों ने पांचवीं की परीक्षा दी है।
hin_Deva hin_Deva